paragraph_text: Na likovnoj sceni pojavljuje se 1926., kad sudjeluje na velikoj skupnoj Grafičkoj izložbi u Salonu Ulrich zajedno sa; Antunom Augustinčićem, Omerom Mujadžićem, Ivanom Pećnikom, Otonom Postružnikom i Ivanom Tabakovićem. Nakon toga sudjeluje na izložbama grupe Zemlja. 1927. dobio je posao kao nastavnik u Užicu ( Srbija), kasnije se prebacio u Beograd na Višu pedagošku školu. Nakon rata dobio je mjesto profesora crtanja, slikarstva i kompozicije na novootvorenoj Akademiji primenjene umetnosti u Beogradu. (1948.). Od 1959. – 1965. bio je dekan na Akademiji.